জালিয়াতির মামলায় মহেশ বাবুকে ইডির তলব!

ওয়েব ডেস্ক: দক্ষিণী সুপারস্টার মহেশ বাবুকে(Mahesh Babu) আর্থিক মামলায় তলব করল ইডি। আগামী ২৭ এপ্রিল ইডি অর্থাৎ এনফোর্সমেন্ট ডাইরেক্টর দপ্তরে(Enforcement Directorate) অভিনেতাকে হাজিরা দিতে বলা হয়েছে (Summoned by ED)। কিন্তু হঠাৎ কেন ইডির স্ক্যানারে এই দক্ষিণী হাই প্রোফাইল অভিনেতা!
জানা যাচ্ছে জিজ্ঞাসাবাদ এর জন্য এই তেলেগু সুপারস্টারকে মহেশ বাবুকে(Telugu superstar Mahesh Babu) ডেকে পাঠানো হয়েছে। সংবাদ সূত্রের খবর অনুযায়ী হায়দ্রাবাদ ভিত্তিক দুটি রিয়েল এস্টেট কোম্পানির (Real Estate Company)প্রচারে অংশ নিয়েছিলেন মহেশ বাবু। হায়দ্রাবাদ ভিত্তিক এই দুটি রিয়াল সংস্থার নাম হল ‘সাই সূর্য ডেভেলপার্স’ এবং ‘সুরানা গ্রুপ’। এই দুটি প্রতিষ্ঠানের বিরুদ্ধে জালিয়াতি ও অর্থ পাচারের অভিযোগে মামলা হয়েছে। দুই সংস্থার থেকে বহু মানুষ সম্পত্তি ক্রয় করে নিঃস্ব হয়ে গিয়েছেন।

আরও পড়ুন:বিশ্বব্যাপী সাড়ে ৫ হাজার পর্দায় মুক্তি পেয়েছে অক্ষয়ের ‘কেশরী চ্যাপ্টার ২’, বক্স অফিস কি বলছে! !

জানা যাচ্ছে এই কোম্পানি দুটি দক্ষিণী তারকাকে বিজ্ঞাপনে প্রচারের কাজের জন্য ৫.৯ কোটি টাকা দিয়েছিল। এর মধ্যে আড়াই কোটি টাকা ছিল নগদ। বাকি টাকা সরকারি ব্যাংকের মাধ্যমে প্রদান করা হয়। আর তাতেই বিপাকে পড়েছেন মহেশ বাবু। সংশ্লিষ্ট মামলায় তার নাম জড়িয়েছে।

প্রসঙ্গত, ‘প্রিন্স অব টলিউড’(Prince of Tollywood) খ্যাত জনপ্রিয় অভিনেতা মহেশ বাবু এসএস রাজামৌলির বহুল প্রতীক্ষিত সিনেমায় ‘এসএসএমবি২৯’ তে দেখা যাবে তাকে। এতে মহেশ বাবুর বিপরীতে অভিনয় করছেন প্রিয়াঙ্কা চোপড়া। ভারতের সবচেয়ে বেশি বাজেটে নির্মিত সিনেমার একটি হতে যাচ্ছে এটি। আর এ সিনেমার জন্য মহেশবাবু ১২৫ কোটি টাকা পারিশ্রমিক নেবেন। সবকিছু ঠিক থাকলে ২০২৭ সালে সিনেমাটি মুক্তির কথা রয়েছে।

ইডি তদন্তকারীদের সন্দেহ মহেশ বাবুকে যে নগদ টাকা দেয়া হয়েছিল সেটি রিয়েল এস্টেট সংস্থার জালিয়াতি সংক্রান্ত কালো টাকা। গত ১৬ এপ্রিল আধিকারিকরা তদন্তে নেমে হায়দ্রাবাদ এবং সেকেন্দ্রাবাদ এর চারটি জায়গায় তল্লাশি অভিযান চালিয়েছিল। ফলে বহু নথিপত্র,লেনদেনের তথ্য, নগদ ১০০ কোটি টাকা তারা উদ্ধার করে। এর মধ্যে সুরানা গ্রুপের কাছ থেকেই ৭৪.৫ লক্ষ টাকা উদ্ধার করা হয়েছে।

,